ഇപിഎഫ്എൽ

EPFL; (സ്വസ്സ് ഫെഡറൽ ഇൻസ്റ്റിറ്റ്യൂട്ട്ം ഓഫ് ടെക്നോളജി ഇൻ ലൌസെയിൻ) സ്വിറ്റ്സർലാന്റിലെ ലൗസനിൽ സ്ഥിതിചെയ്യുന്ന പ്രകൃതി ശാസ്ത്രത്തിലും എഞ്ചിനീയറിംഗിലും പ്രത്യേക പരിശീലനം നൽകുന്ന ഒരു ഗവേഷണ സ്ഥാപനവും യൂണിവേഴ്സിറ്റിയുമാണ്. സ്വിസ് ഫെഡറൽ ഇൻസ്റ്റിറ്റ്യൂട്ട് ഓഫ് ടെക്നോളജി കോംപ്ലെക്സിന് മൂന്നു പ്രധാന ദൗത്യങ്ങളാണുള്ളത്; വിദ്യാഭ്യാസം, ഗവേഷണം, അന്താരാഷ്ട്ര തലത്തിൽ ഉന്നത സാങ്കേതിക വിദ്യ കൈമാറ്റം ചെയ്യുക എന്നിവയാണവ. ഇപിഎഫ്എൽ ലോകത്തെ മുൻനിര സർവകലാശാലകളിലൊന്നായി കണക്കാക്കപ്പെടുന്നു.

2017/2018 ക്യുഎസ് വേൾഡ് യൂണിവേഴ്സിറ്റി റാങ്കിങ്ങിൽ ഈ സർവ്വകലാശാല എല്ലാ മേഖലകളിലും ലോകത്തെ 12 ാം സ്ഥാനത്താണ്. ടൈംസ് ഹയർ എഡ്യൂക്കേഷൻ വേൾഡ് യൂണിവേഴ്സിറ്റി റാങ്കിങ്ങിൽ ഇപിഎഫ്എൽ, എൻജിനീയറിങ് ആൻഡ് ടെക്നോളജി വിഭാഗത്തിൽ ലോകത്തിലെ 11-ആമത്തെ മികച്ച വിദ്യാലയമാണ്.

EPFL സ്വിറ്റ്സർലൻഡിലെ ഫ്രഞ്ച് സംസാരിക്കുന്ന പ്രദേശത്തും സഹോദരി സ്ഥാപനമായ  സ്വിസ് ഫെഡറൽ ഇൻസ്റ്റിറ്റ്യൂട്ട് ഓഫ് ടെക്നോളജി ഇൻ സൂറിച്ച് (ETH സൂറിച്ച്) സ്വിറ്റ്സർലൻഡിലെ ജർമ്മൻ ഭാഷ സംസാരിക്കുന്ന ഭാഗത്തുമായാണ് സ്ഥിതിചെയ്യുന്നത്. നിരവധി പ്രത്യേക ഗവേഷണ സ്ഥാപനങ്ങളുമായി ബന്ധപ്പെടുത്തിയിരിക്കുന്ന ഈ രണ്ടു യൂണിവേഴ്സിറ്റികളും ചേർന്ന് സ്വിസ് ഫെഡറൽ ഇൻസ്റ്റിറ്റ്യൂട്ട് ഓഫ് ടെക്നോളജി ഡൊമെയ്ൻ (ETH Domain) രൂപപ്പെടുന്നു. ഇതു ഫെഡറൽ ഡിപ്പാർട്ട്മെന്റ് ഓഫ് എക്കണോമിക് അഫയേഴ്സ്, എജ്യുക്കേഷൻ ആൻഡ് റിസർച്ചിനെ നേരിട്ട്  ആശ്രയിച്ചാണ് നിലനിൽക്കുന്നത്. ഗവേഷണ-പഠന പ്രവർത്തനങ്ങളുമായി ബന്ധപ്പെട്ട് ഇപിഎഫ്എൽ, ഒരു ആണവ റിയാക്ടറായ CROCUS, ടോക്കാമാക് ഫ്യൂഷൻ റിയാക്റ്റർ, ബ്ലൂ ജീൻ / ക്യു സൂപ്പർകമ്പ്യൂട്ടർ, പി 3 ബയോ-ഹസാഡ് സൗകര്യങ്ങൾ എന്നിവയും പ്രവർത്തിക്കുന്നു.

 അവലംബം